কলাতলী মোড়
কলাতলী মোড় (ডলফিন মোড় ও শার্ক মোড় নামেও পরিচিত) বাংলাদেশের কক্সবাজারের একটি স্থান। রাজধানী ঢাকা থেকে এন১ থেকে এন১১০ মহাসড়ক ধরে এখানে যাওয়া যায়। এটি ডলফিনের ঝর্ণা থেকে কক্সবাজার সমুদ্র সৈকতের তীরে ১৭০ মিটার পর্যন্ত বিস্তৃত। এটি পর্যটকদের জন্য শহরের প্রবেশদ্বার। কক্সবাজার-টেকনাফ মেরিন ড্রাইভ এখান থেকে শুরু হয় যা টেকনাফের সাবরাং ইউনিয়নে নিয়ে যায়। ২০১০ সালে এখানে একটি হাঙ্গরের ভাস্কর্য স্থাপন করা হয়েছিল। কিন্তু এটি ডলফিন ভাস্কর্য হিসেবে পরিচিত হওয়ায় পর্যটকদের মধ্যে বিভ্রান্তির সৃষ্টি করে। এছাড়া কলাতলীতে হাঙরের ভাস্কর্য দেখে কেউ কেউ সাগরের পানিতে হাঙর আছে মনে করে সেখানে গোসল করা থেকে বিরত থাকেন। এসব দিক বিবেচনা করে, কক্সবাজার জেলা কর্তৃপক্ষ ২০১৯ সালে হাঙরের ভাস্কর্যটিকে শেখ মুজিবুর রহমানের একটি নতুন ভাস্কর্য দ্বারা প্রতিস্থাপনের সিদ্ধান্ত নেয়। কলাতলী মোড়ে দিকে রাস্তাটি ঢালু হওয়ায় এখানে প্রায়ই দুর্ঘটনা ঘটে।